ועדת הכספים, כנסת 23, פרוטוקול מספר 94, 2020-07-15 14:30

משה גפני: אני פותח את ישיבת ועדת הכספים.

משה גפני: על סדר-היום רביזיה של חבר הכנסת אחמד טיבי וחברת הכנסת עאידה תומא סליאמן ושל חבר הכנסת שחאדה על הצעת חוק-יסוד: משק המדינה (תיקון מס' 10 והוראת שעה לשנת 2020) (תיקון מס' 2).

משה גפני: מי בעד הרביזיה, ירים את ידו?

אחמד טיבי: אני רק רוצה להסביר שאני מביע מורת רוח מהזריזות הפתאומית שלך.

אחמד טיבי: יכולנו להמתין עד יום ראשון.

משה גפני: לא עד יום ראשון, עד יום שני.

משה גפני: אני רציתי, אבל הם אמרו לי שאם אנחנו נמתין עד יום שני יכול להיות שלא יעבור הכסף לאנשים שזקוקים לזה.

משה גפני: אתה שואל אותי אם אני מאמין לזה?

משה גפני: לא.

משה גפני: אבל מה?

משה גפני: אני לא רוצה שאחר-כך יגידו שאנחנו פה עיכבנו את הכסף, אנשים רעבים ללחם.

משה גפני: מי בעד הרביזיה?

משה גפני: הרביזיה לא התקבלה.

משה גפני: הרביזיה לא התקבלה.

משה גפני: יש בקשה של רביזיה של חבר הכנסת קושניר.

משה גפני: מי בעד הרביזיה?

משה גפני: מי נגד?

משה גפני: הרביזיה לא התקבלה.

משה גפני: הרביזיה לא התקבלה.

עאידה תומא סלימאן: רציתי לשאול בעניין הביטחון התזונתי.

משה גפני: מי ייהנה מזה הכי הרבה?

עאידה תומא סלימאן: לא.

עאידה תומא סלימאן: אני לא רוצה שיקרה מה שקרה בעניין - - -

אחמד טיבי: אני מבקש לצרף את שמו של אנטאנס שחאדה, למרות שזה לא משנה את תוצאות ההצבעה.

משה גפני: בסדר, אנחנו מצרפים את השמות שלהם וגם של מיכל שיר.

משה גפני: ממילא, בכל מקרה, זה לא עבר.

עאידה תומא סלימאן: אני רוצה להבין.

עאידה תומא סלימאן: שלא יקרה מה שקרה בעניין פיצוי על ארנונה.

עאידה תומא סלימאן: הקריטריונים חייבים לקחת בחשבון.

עאידה תומא סלימאן: איפה ישימו את הקריטריונים?

משה גפני: משרד הפנים.

עאידה תומא סלימאן: אבל האם - - -

משה גפני: את שואלת אותי.

משה גפני: לפי מה שאמר לי שר הפנים, עוד לפני שזה הגיע לפה, בוודאי יש ציבור מוחלש, בציבור הערבי, בציבור החרדי, בציבורים שונים שנמצאים בפריפריה.

משה גפני: זה ילך לכולם.

עאידה תומא סלימאן: אבל אפשר לבקש - - -

משה גפני: כן, שיביאו את הקריטריונים, מאה אחוז.

משה גפני: 700 מיליון שקלים.

עאידה תומא סלימאן: אבל אני מאוד מבקשת שאנחנו נבקש מהם לפני שיתחילו את החלוקה שיעבירו לנו את הקריטריונים.

משה גפני: הוא לא חייב אבל אני אדבר איתו.

משה גפני: תודה רבה, הישיבה נעולה.